Ir-Regolament tal-Kunsill (KEE) Nru 1591/84
ta' l-4 ta' Ġunju 1984
dwar il-konklużjoni tal-Ftehim dwar il-Koperazzjoni bejn il-Komunità Ekonomika Ewropea minn-naħa l-waħda, u l-Ftehim ta' Kartaġena u l-pajjiżi membri tiegħu - il-Bolivja, il-Kolombja, l-Ekwador, il-Peru u l-Venezwela - min-naħa l-oħra
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikoli 113 u 235 tiegħu,
Wara li kunsidra l-proposta mill-Kummissjoni [1],
Wara li kunsidra l-opinjoni tal-Parlament Ewropew [2],
Billi l-Komunità għandha tapprova, għall-kisba ta' l-għanijiet tagħha fil-qasam tar-relazzjonijiet ekonomiċi esterni, il-Ftehim ta' Koperazzjoni mal-Ftehim ta' Kartaġena u l-pajjiżi membri tiegħu;
Billi ċertu forom ta' koperazzjoni ekonomika prevista mill-Ftehim jeċċedu l-poteri ta' azzjoni speċifikati fl-oqsma tal-politika kummerċjali komuni,
ADOTTA DAN IR-REGOLAMENT:
Artikolu 1
Il-Ftehim ta' Koperazzjoni bejn il-Komunità Ekonomika Ewropea u l-Ftehim ta' Kartaġena u l-pajjiżi membri tiegħu qiegħed jiġi hawnhekk approvat f'isem il-Komunità.
It-test tal-Ftehim ta' Koperazzjoni huwa anness ma’ dan ir-Regolament.
Artikolu 2
Il-President tal-Kunsill għandu jagħti n-notifika prevista fl-Artikolu 10 ta' dan il-Ftehim [3].
Artikolu 3
Il-Komunità għandha tkun rappreżentata, fi ħdan il-Kumitat Konġunt għall-Koperazzjoni, stabbilit bl-Artikolu 5 tal-Ftehim ta' Koperazzjoni, mill-Kummissjoni assistita minn rappreżentanti mill-Istati Membri.
Artikolu 4
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, 4 Ġunju 1984.